Elevul de clasa a VIII-a, din la o școală din Târgu Mureș, care și-a lovit cu pumnii și picioarele diriginta, a fost suspendat de la cursuri pentru cinci zile. Este, de altfel, potrivit legilor Educației, una dintre cele mai aspre pedepse care pot fi aplicate unui elev. Profesoara bătută a ajuns la spital, aceasta cerând eliberarea unui certificat medico-legal.
Propunerea de suspendare a agresorului pentru o perioadă de cinci zile a venit din partea Consiliului Profesoral, care a fost, ulterior, validată de Consiliul de Administrație al Colegiului "Alexandru Papiu Ilarian".
Elev de clasa a VIII-a a făcut scandal în timpul unei ore, a arătat gesturi obscene cadrului didactic, ba chiar și-a aprins o țigară. Polițiștii au venit la școală și l-au dus pe elev la sediu, unde l-au amendat cu 500 de lei. Când a revenit la unitatea de învățământ, supărat pe situație, individul, chiar în prezența mamei sale, a luat-o la bătaie pe profesoară, femeia ajungând la spital. Individul a fost reținut pentru 24 de ore, fiind cercetat în stare de libertate pentru lovire și alte violențe.
Acesta nu are voie să meargă la școală începând de miercuri, 13 martie, până marți, 19 martie, inclusiv. Cadrele didactice ale școlii se tem pentru integritatea lor fizică, odată ce băiatul va reveni la cursuri.